Diari Oficial de la Generalitat Valenciana


Sumari del DOGV 4338, del 18-09-2002 (2002/9869)

RESOLUCIÓ de 9 de setembre de 2002, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Formació Professional Específica, convocats per Orde de 2 de maig de 2002, per als estudiants que han finalitzat els estudis en el curs 2000/2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9869


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 9 de setembre de 2002, de la Direcció General d'Ordenació i Innovació Educativa i Política Lingüística, per la qual s'adjudiquen els Premis Extraordinaris de Formació Professional Específica, convocats per Orde de 2 de maig de 2002, per als estudiants que han finalitzat els estudis en el curs 2000/2001. [2002/9869]
  
L'Orde de 2 de maig del 2002 (DOGV de 10 de maig), de la Conselleria de Cultura i Educació, ha convocat per a la Comunitat Valenciana els Premis Extraordinaris de Formació Professional Específica, per als estudiants que han finalitzat els estudis en el curs 2000/2001.
  
L'Orde citada anteriorment, establix en la base sisena. 4. de l'annex I: «El tribunal elevarà la proposta d'adjudicació dels Premis Extraordinaris de finalització d'estudis de Formació Professional Especifica de grau mitjà i superior i l'acta de qualificacions finals de tots els estudiants presentats, a la Direcció General d'Ordenació i Innovació Educativa i Política Lingüística, perquè, per delegació del conseller, el director general d'Ordenació i Innovació Educativa i Política Lingüística ho resolga, abans del dia 20 de setembre de 2002».
  
Vista la proposta formulada pel tribunal qualificador a què es referix la base sisena de l'annex I de l'Orde de 2 de maig de 2002 i, en virtut de les atribucions que em concedix la mateixa orde, resolc:
  
Primer
  
Adjudicar els Premis Extraordinaris de Formació Professional Específica, per als estudiants que han finalitzat els estudis en el curs 2000/2001, als estudiants indicats en l'annex I.
  
Segon
  
Els estudiants premiats rebran un diploma acreditatiu i els serà anotada esta distinció en el seu expedient acadèmic pel secretari/ària del centre on figuren.
  
Tercer
  
Els estudiants que obtinguen Premi Extraordinari de Formació Professional Específica de grau superior, podran optar, prèvia inscripció, al Premi Nacional.
  
Quart
  
L'entrega de Diplomes a l'alumnat amb Premi Extraordinari de Formació Professional Específica, per al curs 2000/2001, es realitzarà en un acte públic en la Conselleria de Cultura i Educació, la data del qual es comunicarà oportunament als interessats.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els article 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.